અમદાવાદમાં કોંગ્રેસનો દેખાવ નબળો રહ્યો છે. શહેરની સોળ બેઠક પૈકી ફક્ત દાણીલીમડા અને દરિયાપુરની બેઠક કોંગ્રેસના પંજામાં છે, જોકે હાર્દિક પટેલના આંદોલન બાદ પક્ષમાં નિકોલ, બાપુનગર અને ઠક્કરબાપાનગર એમ ત્રણેય બેઠક જીતવાની આશા જાગી છે. અલબત્ત, પશ્ચિમ અમદાવાદની સાબરમતી, નારણપુરા, એલિસબ્રિજ, ઘાટલોડિયા અને વેજલપુર જેવી બેઠક પર ભાજપને હંફાવવાનું પડકારરૂપ હોઇ પક્ષ નેતૃત્વએ પૂર્વના પટ્ટા પર વધારે ધ્યાન કે‌િન્દ્રત કર્યું છે.